

Crna Gora

O P Š T I N A B A R

Sekretarijat za društvene djelatnosti

**Izvještaj o radu za 2017.godinu**

Tokom 2017. godine Sekretarijat za društvene djelatnosti vršio je poslove i zadatke iz svoje nadležnosti, u okviru prava, obaveza, ovlašćenja utvrđenih Zakonom, Statutom opštine, aktima Predsjednika opštine i drugim pozitivnim propisima.

 Poslovi i zadaci su obavljeni u predviđenom roku, tako da ovaj Izvještaj predstavlja koncipiran, jedinstven dokument o realizovanim aktivnostima ovog Sekretarijata. Svi pristigli dopisi i zahtjevi, ukupno 1391, obrađeno je i proslijeđeno nadležnim Službama ili strankama.

Svi službenici i namještenici u 2017.godini, uz puno angažovanje izvršili su svoje zadatke pravovremeno i kvalitetno.

U izvještajnom periodu iz svojih nadležnosti, dajemo sljedeći prikaz po oblastima rada:

**Socijalna i dječija zaštita i rodna ravnopravnost**

 Odlukom o oblicima socijalne zaštite, utvrđeni su oblici socijalne zaštite i to su:

* njega starih lica koja se realizuje kroz projekat „Njega starih lica u Baru";
* jednokratna novčana pomoć, za koju je izdvojeno ukupno 18.899,00€;
* naknada za novorođeno dijete, za koju je izdvojeno ukupno 11.250,00€;

Pored navedenog, za 35-ro djece koja su porijeklom iz Bara, a smještena su u dječijem domu „Mladost" u Bijeloj i hraniteljskim porodicama, organizovan je cjelodnevni boravak u Baru i uručeni su prigodni pokloni, kao i novac u ukupnom iznosu od 1.750,00€. Takođe, organizovana je posjeta starima povodom novogodišnjih praznika, za 23 korisnika usluga za stare u staračkom domu u Risnu i Bijelom Polju, koji su porijeklom iz Bara, i tom prilikom darovana im je novčana pomoć u ukupnom iznosu od 2.300,00€;

U okviru svakodnevnih aktivnosti radilo se i na jačanju svijesti protiv nasilja nad djecom u saradnji sa kancelarijom Unicef-a u Crnoj Gori kroz kampanju „Zaustavimo nasilje nad djecom“, a zabilježen je i značajan broj aktivnosti u okviru segmenta Rodna ravnopravnost kroz saradnju sa Ministarstvom za ljudska i manjinska prava - Odjeljenje za rodnu ravnopravnost, kao i sa OSCE-om.

Kao obrađivač, uradili smo Predlog Odluke o pravima iz socijalne i dječije zaštite.

**Boračko invalidska zaštita, zdravstvo, saradnja sa NVO, raseljena lica**

U okviru svojih nadležnosti ovaj Sekretarijat je dao preporuke za nevladine organizacije koje su konkurisale sa projektima kod Zavoda za zapošljavanje Crne Gore.

U saradnji sa JU Centra za socijalni rad za opštine bar i Ulcinj i NVO „Adria“ podržan je projekat „Nama je stalo, mi djelujemo“ za inkluziju osoba sa invaliditetom u procesu zapošljavanja.

 Iz boračko-invalidske zaštite obrađeno su svi zahtjevi u vezi povećanja stepena invaliditeta, priznavanja prava na materijalno obezbjeđenje boraca NOR-a, putnih troškova, priznavanja povećanja procenta invaliditeta, zatim boračko invalidske zaštite kao i iz oblasti mrtvozorstva.

Kao obrađivač, uradili smo Predlog Odluke o kriterijumima, načinu i postupku raspodjele sredstava nevladinim organizacijama.

**Ljudska i manjinska prava**

U ovoj oblasti aktivno smo obavljali sve poslove koji se odnose na praćenje primjene važećih propisa i preporuka, a u saradnji sa Ministarstvom za ljudska i manjinska prava i drugim institucijama i organizacijama, sve u cilju ostvarivanja zajedničkih interesa u vezi sa unapređenjem položaja manjinskih naroda i drugih manjinskih nacionalnih zajednica zastupljenih na teritoriji opštine Bar.

Aktivnosti ovog Sekretarijata usmjerene su i na unapređenje kvaliteta života lica romske populacije, kao i jačanju svijesti o trgovini ljudima na lokalnom nivou.

**Obrazovanje**

Opština Bar-Sekretarijat za društvene djelatnosti u okviru redovnih aktivnosti nagradio je najbolje učenike osnovnih i srednjih škola, 110 dobitnika diplome "Luča", novčanom nagradom u ukupnom iznosu od 6.500,00€.

Omogućeno je i obezbjeđenje 515 kompleta udžbenika za učenike prvih razreda osnovnih škola, za sta su izdvojena sredstva u iznosu od 22.261,90€.

Sekretarijat je u oktobru mjesecu raspisao konkurs za stipendiranje talentovanih studenata za studijsku 2017/18 godinu, pri čemu je Komisija dodijelila 62 stipendije. Sredstva izdvojena za ovu namjenu iznose 35.820,00€.

 U okviru manifestacije Dan Bara „24. novembar" tradicionalno je organizovan za barske osnovne škole kviz - takmičenje „Koliko poznajem svoj grad", a sredstva za ovu namjenu izdvojena su u iznosu od 657,00€.

 U okviru Sekretarijata oformljena je Komisija za usmjeravanje djece sa posebnim obrazovnim potrebama čiji su članovi u izvještajnom periodu obavili deset zajedničkih sastanaka, kao i zajedničke sastanke sa roditeljima vezano za dobijanje njihove saglasnosti o usmjeravanju djece u odgovarajući obrazovni program. Doneseno je 40 Rješenja o usmjeravanju djece u odgovarajući vaspitno-obrazovni program. Za potrebe Komisije na godišnjem nivou izdvojeno 6.700€.

**Kultura i mediji**

Kulturne manifestacije koje su od značaja za ovu oblast, a koje je Opština podržala u 2017.godini su: Barski ljetopis, TV Festival, Susreti pod Strarom maslinom, Maslinijada, Koštanijada, Festival vina i ukljeve, Dani Krajine, Spičanska noć kao i ostale manje manifestacije. Sredstva izdvojena za ovu namjenu iznosila su 229.347,00€.

U okviru realizacije programa za kulturu vršena je administrativno-tehnička pomoć za potrebe Savjeta za kulturu, kao i druge aktivnosti predviđene programom za ovu oblast.

Pripremljena Informacija o stanju u predškolskom, osnovnom i srednjem obrazovanju

u 2016/17.

 Obavljena je radna posjeta Opštini Nikšić i Podgorica vezano za izradu programa podizanja spomen obilježja na teritoriji naše opštine, koji je u toku.

Pružena administrativno tehnička pomoć Službi predsjednika Opštine vezano za posjetu NATO brodova na teritoriji opštine Bar i realizacije planiranih aktivnosti povodom istih, kao i IO za izradu Monografije Barskog ljetopisa povodom 30 godina njegovog postojanja.

**Sport**

Oblast sporta je u ovoj godini obuhvatila veliki broj aktivnosti, između ostalog, raspisan je i Javni Konkurs za raspodjelu sredstava za sufinansiranje programa rada sportskih klubova nakon čega je donesena Odluka o finansiranju programa rada sportskih klubova za 2017. Godinu, kojom je podržano 17 klubova i opredijeljena sredstva u iznosu od 87.425,94€, koja su klubovi mogli koristiti srazmjerno ostvarenju tekućeg budžeta, saglasno propisima o budžetu i trezoru.

U okviru opštinskih školskih sportskih igara održana su takmičenja za osnovne i srednje škole u disciplinama: mali fudbal, košarka, rukomet, odbojka, atletika i šah, gdje je Opština Bar bila uključena samo u takmičenja u srednjim školama. Ukupna sredstva izdvojena za ovu namjenu iznosila su 1.850,00€. Na školskim igrama je učestvovalo preko 1000 dječaka i djevojčica iz devet osnovnih i tri srednje škole sa područja naše opštine.

 Pored navedenog, Opština Bar je osim klubova gdje je osnivač ili suosnivač, klubova kojima su sredstva dodijeljena po osnovu Javnog Konkursa, podržala klubove i pojedince koji su uspješno predstavljali Opštinu na domaćoj i međunarodnoj sceni, a podržala je i mnoge značajne sportske manifestacije, kao što su: međunarodni atletski miting, IX Sportske igre u Mrkojevićima (Dani Mrkojevića), IX Sportske igre stare Crne Gore (Crmničke igre), Dani kulture i sporta u Krajini, IV Ulična trka povodom Dana opštine Bar i dr. Ukupna izdvojena sredstva za ovu oblast iznosila su 214.564,88€.

.

**Narkomanija i mladi**

U oblasti koja se tiče pitanja mladih intenzivirana saradnja sa Direktoratom za mlade Ministarstva sporta u pogledu izrade lokalnog Akcionog plana iz oblasti omladinske politike, koji je planiran za sljedeću godinu.

Uspostavljena je saradnja sa svim relevantnim akterima koji u svom domenu rada tretiraju problematiku zavisnosti i u tom smislu dogovoreno potpisivanje Memoranduma o razumijevanju i saradnji, a u cilju podizanja svijesti javnosti o problemima bolesti zavisnosti s posebnim naglaskom na narkomaniju.

Zavisno od mogućnosti, dogovorena su predavanja, tribine i radionica za narednu godinu, a na osnovu Strategije Crne Gore za sprječavanje zloupotrebe droga (2013-2020) pristupice se izradi akcionog plana.

**Slobodan pristup**

U okviru svojih nadležnosti, a na osnovu zahtjeva za slobodni pristup informacijama, odgovoreno je na osam zahtjeva.

 Pored prethodno navedenih tj. svakodnevnih aktivnosti, ističemo učešće službenika ovog Sekretarijata na seminarima, konferencijama, okruglim stolovima koji su od značaja za njegov kvalitetan rad i djelovanje, a takođe doprinose boljoj i jačoj saradnji Sekretarijata i njegovih partnera, a sve u cilju pružanja kvalitetnijih usluga našim građanima iz oblasti kojima se Sekretarijat bavi.

 Od pomenutih izdvajamo:

* Okrugli sto “Podsticajni programi za zapošljavanje osoba sa invaliditetom“;
* Konferencija „Zaustavimo nasilje nad djecom“ u Podgorici u organizaciji Kancelarije Unicef-a u Crnoj Gori;
* Seminar „Jačanje nivoa svijesti o fenomenu trgovine ljudima na lokalnom nivou“;
* Seminar o sprovođenju zaključaka II ciklusa monitoringa implementacije Okvirne konvencije za zaštitu nacionalnih manjina;
* Radionica za lica koja su određena da postupaju po prijavama zviždača u skladu sa članom 49 Zakona o sprječavanje korupcije;
* Učešće na radionici pod nazivom  *Izrada i realizacija Individualnog tranzicionog plana (ITP)* za djecu sa posebnim potrebama u osnovnim i srednjim školama u organizaciji Forum MNE;
* Seminar vezan za obuku za službenike državne uprave i lokalne samouprave o sprovođenju omladinske politike u organizaciji Ministarstva sporta i OEBS-a;
* Prezentacija rezultata nacionalne studije *„Istraživanje o kvalitetu života, životnim stilovima i zdravstvenim rizicima stanovnika Crne Gore – GPS“*, koja je prvi put sprovedena u Crnoj Gori 2017. godine u saradnji sa Zavodom za statistiku Crne Gore – MONSTAT i uz podršku Evropskog centra za praćenje droga i zavisnosti o drogama (EMCDDA).
* Konferencija »Oporavak od zavisnosti, prilike, potrebe i trendovi« iz problematike bolesti zavisnosti.
* Multisektorski sastanak aktera u polju sprječavanja zloupotreba droga, južna regija, u organizaciji NVO «Preporod« iz Nikšića, sa temom *Biram oporavak*, koja je realizovana uz podršku World Federation Against Drugs (WFAD).